
Uznesenie Okresný súd Poprad v právnej veci žalobcov: 1./ A. B. C., nar. XX.XX.XXXX, bytom D. E. XXXXX, XXX XX F. G., 2./ A1P, s. r. o., IČO: 43 862 373, so sídlom Teslova 19, 821 02 Bratislava, žalobcovia právne zastúpení Mgr. Katarína Rusnáková, advokátka, IČO: 56 910 657, so sídlom Velické námestie 5, 058 01 Poprad, proti žalovaným: 1./ H. A. B. I., nar. XX.XX.XXXX, bytom G. J. XXXXX, XXX XX F. G., 2./ A. A. K., nar. XX.XX.XXXX, bytom G. J. XXXXX, XXX XX F. G., 3./ AQUIFER, s.r.o., IČO: 35 825 235, so sídlom Bleduľová 66, 841 08 Bratislava, 4./ H. L. A., nar. XX.XX.XXXX, bytom M. G. XXXX/X, XXX XX N., 5./ A. A. N., nar. XX.XX.XXXX, bytom I. XX, XXX XX A., 6./ O. N. N., C., nar. XX.XX.XXXX, bytom I. XX, XXX XX A., 7./ English4You s.r.o., IČO: 52 419 991, so sídlom Martinčekova 17424/13, 821 01 Bratislava – Ružinov, 8./ A. C. B., nar. XX.XX.XXXX, bytom O. XXXX, XXX XX I., 9./ H. O. D., nar. XX.XX.XXXX, bytom O. XXXX, XXX XX I., 10./ H. A. P., nar. XX.XX.XXXX, bytom K. N. XXXX/XX, XXX XX N., 11./ E. P., nar. XX.XX.XXXX, bytom K. N. XXXX/XX, XXX XX N., 12./ O. C., nar. XX.XX.XXXX, bytom D. XXXX/X, XXX XX E., 13./ A. D. C., nar. XX.XX.XXXX, bytom D. XXXX/X, XXX XX E., 14./ M. Q., nar. XX.XX.XXXX, bytom G. XX, XXX XX E., 15./ A. Q., nar. XX.XX.XXXX, bytom G. XX, XXX XX E., 16./ C. M., nar. XX.XX.XXXX, bytom D. XXX/XX, XXX XX E. I., 17./ E. M., nar. XX.XX.XXXX, bytom D. XXX/XX, XXX XX E. I., 18./ H. O. J., nar. XX.XX.XXXX bytom: G. P. L. XXX/XX, XXX XX K., 19./ Stopercentná, s.r.o., IČO: 47 352 655, so sídlom I. XXXX/X, XXX XX J. A., 20./ La Residence s.r.o., IČO: 52 244 458, so sídlom Lányiho Huta 1093/27, 049 25 Dobšiná, 21./ M. E., nar. XX.XX.XXXX, bytom R. XXX, XXX XX R., 22./ B. E., nar. XX.XX.XXXX, bytom R. XXX, XXX XX R., o uplatnenie práva prehlasovaného vlastníka, takto rozhodol: I. Konanie z a s t a v u j e. odôvodnenie: 1. Žalobcovia podali na súd dňa 04.12.2025 návrh – žalobu, ktorou sa domáhali voči žalovaným uplatnenia práva prehlasovaného vlastníka s príslušenstvom. Súd výzvou zo dňa 08.12.2025 (doručenou právnemu zástupcovi žalobcov dňa 08.12.2025) vyzval žalobcov na zaplatenie súdneho poplatku za podanú žalobu vo výške 90,00 eur, v lehote 10 dní od doručenia predmetnej výzvy. Súčasne žalobcov poučil, že v prípade nezaplatenia súdneho poplatku v určenej lehote súd konanie zastaví. Kontrolou uhradenia súdneho poplatku dňa 07.01.2026 bolo zistené, že súdny poplatok zaplatený nie je. 2. Podľa § 2 ods. 1 písm. a) z. č. 71/1992 Zb. o súdnych poplatkoch a poplatku za výpis z registra trestov v znení neskorších predpisov poplatníkom je navrhovateľ poplatkového úkonu, ak je podľa sadzobníka ustanovený poplatok z návrhu. 3. Podľa položky 1 písm. b) Sadzobníka súdnych poplatkov zákona č. 71/1992 Zb. zo žaloby alebo z návrhu na začatie konania, ak nie je ustanovená osobitná sadzba, ak nemožno predmet konania oceniť peniazmi je súdny poplatok 140 eur.
4. Podľa § 5 ods. 1 písm. a) z. č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 5. Podľa § 10 ods. 1 prvá a druhá veta z. č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 6. S poukazom na vyššie uvedené skutočnosti mal súd za preukázané, že žalobcovia nezaplatili súdny poplatok za podanú žalobu ani s podaním žaloby ani v lehote 10 dní od doručenia výzvy na zaplatenie, preto súd v súlade s vyššie citovanými ustanoveniami zákona konanie zastavil. Poučenie: Proti uzneseniu je prípustná sťažnosť v lehote 15 dní od jeho doručenia na tomto súde. Sťažnosť môže podať ten, v koho neprospech bolo uznesenie vydané. Ak podá ten, kto je na to oprávnený, včas sťažnosť, nenadobúda uznesenie právoplatnosť. V sťažnosti sa popri všeobecných náležitostiach podania (§ 127 Civilného sporového poriadku) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. Sudca koná a rozhoduje o sťažnostiach proti rozhodnutiam vyššieho súdneho úradníka. V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku.

